નવી દિલ્હી: ભાજપના રાષ્ટ્રીય અધ્યક્ષ અમિત શાહે આજે નવી દિલ્હીમાં એનડીએમસી કન્વેન્શન સેન્ટર ખાતે ભાજપની બેદિવસીય રાષ્ટ્રીય કારોબારીનું ઉદ્ઘાટન કર્યું હતું. આ સાથે ભાજપની મહત્ત્વની બેદિવસીય રાષ્ટ્રીય કારોબારીનો આરંભ થયો છે. પાંચ રાજ્યની ચૂંટણીના સંદર્ભમાં ભાજપની આ રાષ્ટ્રીય કારોબારીનું રાજકીય મહત્ત્વ સવિશેષ છે. બે દિવસની આ બેઠકમાં ચૂંટણીમાં ભાજપના એજન્ડા પર ચર્ચા-વિચારણા થશે. ભાજપ માટે પાંચ રાજ્યની ચૂંટણી જીતવી મહત્ત્વની છે. ખાસ કરીને ઉત્તર પ્રદેશની ચૂંટણી ૨૦૧૯ની લોકસભાની ચૂંટણીની દૃષ્ટિએ ખાસ મહત્ત્વ ધરાવે છે. આમ, ભાજપ બે દિવસની રાષ્ટ્રીય કારોબારીની બેઠકમાં ઉત્તર પ્રદેશ સહિત પાંચ રાજ્યની ચૂંટણી માટે રણનીતિ ઘડશે.